
Καταστατικό του Κλάδου Αυτοτελώς Απασχολούμενων 

Ελεύθερων και Ανεξάρτητων Επαγγελματιών του Ι.Κ.Α. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 12 του νόμου 1422/1984 
για την «Ενοποίηση των Παραρτημάτων του Κλάδου 
Ασφάλισης κατά της Ασθένειας Δημοτικών και Κοινοτικών 
Υπαλλήλων (Κ.Α.Δ.Κ.Υ.) σε ενιαίο φορέα, σύσταση Κλάδου 
Αυτοτελώς Απασχολούμενων, Ελεύθερων και Ανεξάρτητων 
Επαγγελματιών και άλλες ασφαλιστικού περιεχομένου δια¬ 
τάξεις» 

2. Γνώμη της Διοικητικής Επιτροπής του Κλάδου 
Αυτοτελώς Απασχολούμενων Ελεύθερων και Ανεξάρτητων 
Επαγγελματιών του ΙΚΑ, που διατυπούθηκε στην αριθ. 1 
απόφασή της της 1/4.6.1984 συνεδρίασης αυτής. 

3. Γνώμη του Διοικητικού Συμβουλίου του Ιδρύματος Κοι ¬ 
νωνικών Ασφαλίσεων που διατυπώθηκε στην 216 απόφαση 
του. τη; 22/7.6.1984 συνεδρίασής του. 

4. Γνώμη του Συμβουλίου Κοινωνικής Ασφάλισης του 
Υπουργείου Κοινωνικούν Ασφαλίσεων που διατυπώθηκε κατα 
την 7η συνεδρίαση αυτού της 13.6.1984 της ΚΓ Περιό¬ 
δου. 

5. Την 474/1984 γνωμοδότηση του Συμβουλίου της 
Επικράτειας, μετά από πρόταση του Υπουργού Κοινωνικών 
Ασφαλίσεων, αποφασίζουμε : 

Άρθρο πρώτο. 

Εγκρίνεται το Καταστατικό του Κλάδου Αυτοτελώς 
Απασχολούμενων Ελεύθερων και Ανεξάρτητων Επαγγελμα¬ 
τιών του Ιδρύματος Κοινωνικών Ασφαλίσεων (Ι.Κ.Α.), 
που έχει ως ακολούθως : 


ΚΑΤΑΣΤΑΤΙΚΟ ΤΟΥ ΚΛΑΔΟΥ ΑΥΤΟΤΕΛΩΣ 
ΑΠΑΣΧΟΛΟΥΜΕΝΩΝ ΕΛΕΥΘΕΡΩΝ ΚΑΙ 
ΑΝΕΞΑΡΤΗΤΩΝ ΕΠΑΓΓΕΛΜΑΤΙΩΝ ΤΟΥ Ι.Κ.Α. 

ΚΕΦΑΛΑΙΟ Λ' 

ΕΙΣΑΓΩΓΙΚΕΣ ΔΙΑΤΑΞΕΙΣ 

Άρθρο 1. 

Φορέας Ασφάλισης. 

1. Ο ειδικός Κλάδος Αυτοτελώς Απασχολούμενων Ε¬ 
λεύθερων και Ανεξάρτητων Επαγγελματιών που συστή- 
θηκε στο ΙΚΑ με το άρθρο 8 παρ. 1 του Ν. 1422/1984 απο- 
καλούμενος εφεξής «Κλάδος» διέπεται από τις οικείες 
διατάξεις του νόμου αυτού καθώς κάι από τις διατάξεις 
του παρόντος Καταστατικού. 

2. Σκοπός του Κλάδου είναι η ασφάλιση των αυτοτελώς 
απασχολούμενων καθώς και των ελεύθερων και ανεξάρτητων 
επαγγελματιών κατά τους ορισμούς, τις διακρίσεις και τη 
διαδικασία που προβλέπει ο ανωτέρω νόμος για τη χορή¬ 
γηση κύριας σύνταξης στα πρόσωπα αυτά σε περίπτωση 
γήρατος ·/.αι αναπηρίας και στα μέλη της οικογένειας τον σε 
περίπτωση -$χνάτον τον προστάτη τους ασφαλισμένου ή συν¬ 
ταξιούχον. 

Άρθρο 2./ 

Έναρξη λειτουργίας του Κλάδου. 

Ο Κλάδος Οα αοχίσει να λειτουργεί από την 1η Ιουλίου 
1984. 


Άρθρο 3. 

Διαδοχική ασφάλιση. 

Για την εφαρμογή των διατάξεων που αφορούν σ 
μεταβολή ασφαλιστικού φορέα ( διαδοχική ασφάλιση) 
Κλάδος θεωρείται ως ιδιαίτερος φορέας ασφάλισης αυτοτε¬ 
λώς απασχολούμενων προσώπων. 

ΚΕΦΑΛΑΙΟ 1Υ 

ΓΕΝΙΚΕΣ ΠΡΟ Ϋ ΠΟΘΕΣΕΙΣ ΑΣΦΑΛΙΣΗΣ 
Άρθρο 4. 

Υποχρεωτική ασφάλιση-έναρξη-λήξη. 

1. II ασφάλιση στον Κλάδο είναι υποχρεωτική. 

2. II ασφάλιση αυτή : 

α) αρχίζει από την πρώτη του μήνα από τον οποίο τα 
κατά το άρθρο 1 παρ. 2 του παρόντος πρόσωπα ασκούν 

νόμιμα και μέσα στα όρια της επικράτειας ασφαλιστέο 
επάγγελμα με την επιφύλαξη πάντως της παρ. 1 ( εδάφιο 
τρίτο) του άρθρου 6 του παρόντος, 

β) λήγει στο τέλος του μήνα κατά τον οποίο ο ασφαλισμέ¬ 
νος διακόπτει την άσκηση ασφαλιστέου επαγγέλματος. 

Άρθρο 5. 

Π ροαιρετική ασφάλιση- έναρξη λήξη. 

1. Οι ασφαλισμένοι που διακόπτουν την άσκηση ασφα- 
λιστέου επαγγέλματος μπορούν να συνεχίσουν την ασφάλισή 
τους στον Κλάδο προαιρετικά οφ* όσον υποβάλουν σχετική 
αίτηση και έχουν συμ^Αφώσα: 

α) το 506 έτος της ηλικίας τους και 

β) χρόνο ασφάλισης στον Κλάδο δέκα πέντε (15) του¬ 
λάχιστον ετών στον οποίο περιλαμβάνεται και ο τυχόν 
προγενέστερος χρόνος ασφάλισης σε οποιοδήποτε φορέα ή 
Κλάδο κύριας ασφάλισης αυτοτελώς απασχολούμενων ελεύ¬ 
θερων και ανεξάρτητων επαγγελματικόν. 

2. Π ροαιρετική ασφάλιση ή συνέχισή της δεν επιτρέπεται 
αν ο αϊτών : 

α) είναι υποχρεωτικά ασφαλισμένος σε άλλο φορέα κύριας 
ασφάλισης αυτοτελώς απασχολούμενων ή ελεύθερων και 
ανεξάρτητων επαγγελματιών και 

β) δεν έχει εξοφλήσει ολοσχερώς τυχόν οφειλές του από 
εισφορές για την υποχρεωτική του ασφάλιση στον Κλά¬ 
δο. 

3. Η προαιρετική ασφάλιση αρχίζει από την πρώτη του 
επόμενου μήνα από εκείνο μέσα στον οποίο υποβλήθηκε η 
κατά την παρ. I του παρόντος άρθρου αίτηση και λήγει στο 
τέλος του μήνα μέσα στον οποίο υποβάλλεται σχετική αί¬ 
τηση. 

Η προαιρετική ασφάλιση διακόπτεται αν ο ασφαλισμένος 
καθυστερεί την καταβολή των εισφορών επι τρεις συνεχό¬ 
μενους μήνες. 

Χρόνος για τον οποίο δεν καταβλήθηκαν εισφορές δεν 
θεωρείται σε καμιά περίπτωση ως χρόνος ασφάλισης. 

4. Όσοι ασφαλίζονται προαιρετικά έχουν την υποχρέωση 
να καταβάλλουν μέσα στην προθεσμία του άρθρου 12 του 
παρόντος το ποσό της εισφοράς που κατά το ίδιο άρθρο 
αντιστοιχεί στην ασφαλιστική κλάση στην οποία κατατάσσο¬ 
νται κατά το επόμενο εδάφιο. 

Οι ανωτέρω ασφαλιζόμενοι κατατάσσονται σε μία από 
τις ασφαλιστικές κλάσεις του άρθρου 11 του παρόντος κατ’ 
επιλογή τους. Οι ασφαλισμένοι αυτοί μπορούν να μεταβάλλουν 
κλάση σύμφωνα με όσα ορίζονται στην παρ. 2 του ίδιου 
άρθρου 11. Κατάταξη πάντως σε κλάση κατώτερη της VIII, 
δεν επιτρέπεται. 

ΚΕΦΑΛΑΙΟ Γ' 

ΣΥΝΑΤΗ-ΑΠΕΙΚΟΝΙΣΗ-ΑΣΦΑΛΙΣΤΙΚΗΣ ΣΧΕΣΙΙΣ 
Άρθρο 6. 

Λπογραφή ασφαλισμένων- Διάρκεια ασφαλιστικής σχέ¬ 
σης. 

1. Τα πρόσωπα που ασκούν ασφαλιστέο επάγγελμα 
έχουν υποχρέωση να εγγραφούν στο κατά το άρθρο 8 του 
παρόντος Μητρώο Ασφαλισμένων. Για το σκοπό αυτόν οι 
υπόχρεοι υποβάλλουν στην αρμόδια υπηρεσία δήλωση σε 
ειδικό έντυπο (δελτίο απογραφής), που συντάσσεται και 
χορηγείται από την υπηρεσία. Τα αρμόδια υπηρεσιακά 
όργανα πληροφορούμενα κατά οποιοδήποτε τρόπο την 
ύπαρξη προσώπων που υπάγονται στην ασφάλιση του 
Κλάδου χωρίς να έχουν απογραφεί προβαίνουν στην αυτε- 
πάγγελτη απογραφή των προσώπων αυτών. 

Η υποχρεωτική αυτή ασφάλιση δεν μπορεί να ανατρέξει 
σε χρόνο προγενέστερο της πενταετίας από την υποβολή 
του δελτίου απογραφής ή από την αυτεπάγγελτη απογραφή 
και σε καμιά πάντως περίπτωση πριν από την ημερομηνία 
υπαγωγή: των ασφαλισμένων ή ένταξης του Ταμείου στον 
Κλάδο. 


2. Τα αρμόδια υπηρεσιακά όργανα μπορούν σε κάθε 
τερίττωτη να ζητούν από τα αιφαλιστεα ή αιφαλιτμένα στον 
Κλάδο πρόσωπα να υποβάλλουν 5·.ν,α·Αλογητι·/,ά το περιεχόμενο 
των οποίων -5α εκτιμούν τρο/.ειμενου να προσδιορίσουν την έναρ- 
ςη. διάρκεια και λήξη τη; ασφαλιστική; σχέση;. Ω; τέτοια 
ϊ,καιο/ογητικά θεωρούνται ιδίω; βεβαιώσει; και σχετικά έγ¬ 
γραφα Δημοσίων Αρχών. Επιμελητηρίων. Καταστατικά Εται¬ 
ρειών κλπ. Σε περίπτωση που δεν υποβληύούν τα δικαιολογη- 
:ικά που ζητούνται, τα αρμόδια όργανα αποφασίζουν για τα 
'ϋέιματα α-*τά κατά την αιτιιΑοτγτ.μιένη κ$όση τους. 

4. Κάθε δήλωση φυσικού ή νομικού προσώπου προς 
οποιαδήποτε φορολογική Αρχή γιΛ Τψ έναρξϊ) άσκησης 
ασφαλιστέου επαγγέλματος πρέπει νχ.σφνοΙΜεται απαραί¬ 
τητα από βεβαίωση της αρμόδιας Υπηρεσίας του ΙΚΑ ότι 
ο δηλών έχει υποβάλει σ’ αυτήν την κατά την.παράγραφο 
1 του παρόντος άρθρου δήλωση απογραφής ή ότι έχει απο- 
γραφεί κατά οποιοδήποτε τρόπο. 

Άρθρο 7. 

Αναγνώριση χρόνου άσκησης επαγγέλματος. 

1. Με αίτηση, που υποβάλλεται μέσα σε προθεσμία 
δύο ετών από την ένταξη στον Κλάδο Ταμείων ή Κατηγοριών 
ή ομάδων ασφαλισμένων κατά το άρθρο 11 του Ν. 1422/1984, 
μπορούν οι ασφαλισμένοι να αναγνωρίσουν και εξαγοράσουν 
χρόνο άσκησης ασφαλιστέου επαγγέλματος για την πριν 
από την ένταξη στον Κλάδο .χρονική περίοδο ίσο με εκείνο 
που προβλεπόταν από τις διατάξεις του οικείου Ταμείου 
και εφόσον οι διατάξεις αυτές παρείχαν τέτοιο δικαίωμα. Ο 
χρόνος αυτός εξαγοράζεται από τους ασφαλισμένους με 
βάση την τιμή κατά το χρόνο εξαγοράς, του τεκμαρτού 
ημερομίσθιου της κατά το άρθρο 11 του παρόντος VI ασφα¬ 
λιστικής κλάσης και με το κατά το άρθρο 12 ποσοστό ασφα¬ 
λίστρου. Η εξαγορά γίνεται είτε εφάπαξ εντός του επόμενου 
μήνα από εκείνη που θα κοινοποιηθεί η σχετική απόφαση είτε 
σε μηνιαίες δόσεις ισάριθμες με τους αναγνωριζόμενους 
μήνες. Η πρώτη δόση πρέπει να καταβληθεί εντός του επό¬ 
μενου μήνα από εκείνο που θα κοινοποιηθεί η σχετική από¬ 
φαση. 

Στην περίπτωση που η εξόφληση γίνεται με δόσεις για 
τον υπολογισμό του ποσού της εισφοράς εξαγοράς, λαμβά- 
νεται ωζ βάση η τιμή του τεκμαρτού ημερομίσθιου της 
ανωτέρω κλάσης κατά τον προηγούμενο μήνα εκείνου που 
εξοφλείται κάθε δόση. Καθυστέρηση καταβολής δόσης πέραν 
του τριμήνου, συνεπάγεται την απώλεια του δικαιώματος 
για αναγνώριση του χρόνου που αντιστοιχεί στη μη εξοφλη- 
θείσα δόση. 

Ο αναγνωρισμένος και εξαγορασμένος χρόνος, θεωρείται 
από κάθε άποψη ως χρόνος ασφάλισης που διανύθηκε στη VI 
κλάση. Χρόνος που αναγνωρίστηκε αλλά δεν εξαγοράστηκε 
δεν θεωρείται ως χρόνος ασφάλισης. 

2. Υπό τους όρους και προϋποθέσεις της προηγούμενης 
παραγράφου μπορούν και οι ασφαλισμένοι κατά την παρ. 4 
του άρθρου 8 του Ν. 1422/1984 με αίτησή τους, που θα 
υποβάλλεται μέσα σε προθεσμία δύο ετών από την υπαγωγή 
τους στην ασφάλιση του Κλάδου να αναγνωρίζουν και 
εξαγοράζουν χρόνο άσκησης ασφαλιστέου επαγγέλματος 
μέχρι 15 ετών. Με την επιφύλαξη της διάταξης του άρθρου 
19 του παρόντος για την απονομή σύνταξης στα πρόσωπα 
αυτά, απαιτείται οπωσδήποτε η ασφάλισή τους στον Κλάδο 
επί 5ετία τουλάχιστον από την υπαγωγή τους σ’ αυτόν. 

Άρθρο 8. 

Μητρ ώο Ασφαλισμένων- Αρχείο Λογαριασμού Ασφα¬ 
λισμένων. 

Στον Κλάδο τηρείται Γενικό Μητρώο των Ασφαλισμένων 
του, που περιλαμβάνει τα απαραίτητα κάθε φορά ευρετη- 
ριακά στοιχεία (όνομα, επώνυμο, πατρώνυμο, έτος γέννη¬ 
σης κ.λ.π.) των ασφαλισμένων. 

Στον Κλάδο τηρείται επίσης Αρχείο Λογαριασμών το>ν 
Ασφαλισμένων του, που περιλαμβάνει στοιχεία σχετικά με 
την έναρξη, διάρκεια και λήξη της ασφαλιστικής σχέσης 

τις ασφαλιστικές κλάσεις στις οποίες διανύθηκε ο χρόνος 
αυτός και κάθε άλλο σχετικό στοιχείο. 

ΚΕΦΑΛΑΙΟ Δ' 

ΓΕΝΙΚΟΙ ΚΑΝΟΝΕΣ ΚΑΙ ΟΡΟΙ 
'Αρβρο 9. 

Εννοιολογικοί Προσδιορισμοί. 

1. Για την εφαρμογή των διατάξεων του παρόντος 
Καταστατικού, οι ακόλουθοι όροι σημαίνουν αντίστοι¬ 
χα : 

α) Ασφαλιστέο επάγγελμα : Το επάγγελμα, η άσκηση 
του οποίου καθιστά υποχρεωτική την ασφάλιση στον Κλά- 
δο. 

β) Ασφαλισμένος και Ασφαλισμένοι : Τα πρόσωπα της 
παρ. 2 του άρθρου 1, καθώς και του άρθρου 5 του παρό¬ 
ντος. 

γ) Συνταξιούχος και Συνταξιούχοι : Τα πρόσωπα που 
συνταξιοδοτούνται λόγω γήρατος, αναπηρίας ή θανάτου. 

δ) Ατύχημα : Το κατά την άσκηση ασφαλιστέου ε¬ 
παγγέλματος ή εξ αφορμής του επαγγέλματος αυτού βίαιο 
συμβάν. 

ε) Φορέας: Το Νομικό πρόσωπο ή η Γπηρεσία Ασφά¬ 
λισης μέσω της οποίας ασκείται κύρια ασφάλιση. 

στ) Διοικητική Επιτροπή: Η κατά το άρθρο 10 του Ν. 
1422/1984 Διοικητική Επιτροπή του Κλάδου. 

ζ) Χρόνος ασφάλισης : Ο χρόνος ασφάλισης στον Κλάδο, 
καθώς και ο χρόνος που βάσει άλλων διατάξεων εξομοιώ¬ 
νεται με αυτόν εφόσον έχουν καταβληθεί οι νόμιμες εισφορές. 

η) Μήνας ασφάλισης : Ο ημερολογιακός μήνας για τον 
οποίο καταβλήθηκαν οι νόμιμες εισφορές. 

0) Έτος ασφάλισης : Περίοδος 12 μηνών ασφάλισης συνε¬ 
χών ή με διακοπή. 

2. Όπου απαιτείται, σύμφωνα με το νόμο, η μετατροπή 
χρόνου ασφάλισης σε ημέρες, θεωρείται ότι σε κάθε μήνα 
ασφάλισης περιλαμβάνονται 25 ημέρες και σε κάθε έτος 
ασφάλισης 300. 

Άρθρο 10. 

Λφάνεια — Απόδειξη ηλικίας. 

Για τα θέματα τα σχετικά με την αφάνεια και την απόδειξη 
ηλικίας, εφαρμόζονται κάθε φορά οι αντίστοιχες διαταςεις 
της νομοθεσίας του Ι.Κ.Α. 

ΚΕΦΑΛΑΙΟ Ε'. 

ΕΣΟΔΑ ΤΟΤ ΚΛΑΔΟΥ — ΤΡΟΠΟΣ ΕΙΣΠΡΑΞΗΣ 
Άρθρο 11. 

Ασφαλιστικές Κλάσεις. 

1. Οι ασφαλισμένοι κατατάσσονται σε μία απο τις ισχύου- 

σες ασφαλιστικές κλάσεις του Ι.Κ.Α. κατ επιλογή τους και 
με τους περιορισμούς, που αναφέρονται στις παρακατω 
παραγράφους. , 

2. Ο ασφαλισμένος μπορεί, με αίτησή του, να μεταβάλλει 

ασφαλιστική κλάση και να κατατάσσεται σε ανώτερη ή κατώ¬ 
τερη. Το δικαίωμα αυτό μπορεί να ασκεί ο ασφαλισμένος 
μετά τη συμπλήρωση δύο τουλάχιστον ημερολογιακών ετών 
σε κάθε ασφαλιστική κλάση. ; 

Δεν επιτρέπεται όμως να επιλέξει ο ασφαλισμένος κλαση 
κατώτερη της VI, ή, εφόσον έχει χρόνο άσκησης ασφαλιστέου 
επαγγέλματος μεγαλύτερο από 5 έτη, κατώτερη της λ III. 

3. Εάν ο ασφαλισμένος δεν δηλώσει την κλάση στην οποία 

επιθυαεί να καταταγεί, θεωρείται ότι υπάγεται είτε στη \ I 
είτε στη VIII, κατά τις διακρίσεις της προηγούμενης παρα¬ 
γράφου. , 

4. Σε κάθε περίπτωση μεταβολής ασφαλιστικής κλάσης, 
η κατάταξη στη νέα κλάση για όλες τις συνεπειες, ισχύει 
από την πρώτη του επόμενου μήνα από εκείνο κατά τον 
οποίο συνέβη το γεγονός (υποβολή αίτησης συμπλήρωση 
άετίας) που δικαιολογεί την μεταβολή κλάσης. 


Άρθρο 12. 

Εισφορά Ασφαλισμένων—Πρόσθετα τέλη. 

1. 11 εισφορά των ασφαλισμένων είναι μηνιαία και ορί¬ 
ζεται ίση με ποσοστό 16 % του 25πλάσιου του τεκμαρτού 
ημερομίσθιου, όπως αυτό διαμορφώνεται κάθε φορά, της 
ασφαλιστικής κλάσης στην οποία κατατάσσεται ο ασφαλι¬ 
σμένος κατά το παρόν καταστατικό. 

2. Υπόχρεοι για την καταβολή της εισφοράς είναι οι ίδιοι 
οι ασφαλισμένοι. 

3. Η εισφορά καταβάλλεται μέσα στον επόμενο ημερολο¬ 
γιακό μήνα από εκείνο στον οποίο αφορά. Σε περίπτωση καθυ¬ 
στέρησης καταβολής της εισφοράς, αυτή υπολογίζεται με 
βάση την τιμή του οικείου τεκμαρτού ημερομισθίου κατά τον 
προηγούμενο μήνα εκείνου του χρόνου της εξόφλησης. Η επι¬ 
πλέον προκύπτουσα διαφορά" μεταξύ της τιμής του τεκμαρ¬ 
τού ημερομίσθιου του χρόνου γενέσεως της οφειλής και του 
χρόνου εξόφλησης, θεωρείται ως προσαύξηση εισφορών. Η 
ανοηέρω συνολική εισφορά προσαυξάνεται με τα πρόσθετα 
τέλη, που προβλέπονται κάθε εφορά από τη νομοθεσία του 
Ι.Κ.Α., με αφετηρία τον κατά το εδάφιο α' οριζόμενο χρόνο 
καταβολής. 

Σε καμιά περίπτωση πάντως δεν οφείλεται ούτε εισπράτ- 
τεται εισφορά για χρόνο προγενέστερ της πενταετίας από 
την ημερομηνία καταβολής της, ο δε προγενέστερος αυτός 
χρόνος δεν μπορεί, κατά κανένα τρόπο να θεωρηθεί ως χρό¬ 
νος ασφάλισης. Τυχόν εισπραχθείσες εισφορές για το χρόνο 
αυτό επιστρέφονται κατά το άρθρο 15 του παρόντος, χωρίς 
να δημιουργούνται δικαιώματα ασφάλισης. 

4. Τα ποσά των εισφορών στρογγυλοποιούνται σύμφωνα 
με όσα ισχύουν αντίστοιχα στο Ι.Κ.Α. 

Άρθρο 13. 

Είσπραξη Εισφορών. 

1. Η είσπραξη των εισφορών του Κλάδου μπορεί να γί¬ 
νεται ή με ένσημα ή τοις μετρητοίς είτε και με τους δύο 
αυτούς τρόπους, ή και με οποιοδήποτε άλλο τρόπο, ανάλογα 
με τις επί μέρους κατηγορίες των ασφαλισμένων, σύμφωνα 
με όσα καθορίζονται με απόφαση της Διοικητικής Επιτρο¬ 
πής. 

Με απόφαση της ίδιας Επιτροπής θα καθορίζεται επίσης 
ο τύπος των απαιτούμενων για την ανωτέρω είσπραξη 
δικαιολογητικών, καθώς και κάθε άλλη αναγκαία λεπτο¬ 
μέρεια. ' 

2. Τα ένσημα της προηγούμενης παραγράφου, εξομοιώ¬ 
νονται απόλυτα με τα ένσημα του Ι.Κ.Α. και έχουν την ίδια 
νομική προστασία που προβλέπεται για τα τελευταία αυτά. 

Άρθρο 14. 

Βεβαίωση και είσπραξη καθυστερούμενων εισφορών και 
πρόσθετων τελών—Ποινικές ευθύνες. 

1. Σε περίπτωση, που διαπιστώνεται, ότι δεν έχουν 
καταβληθεί οι νόμιμες εισφορές και τα αντίστοιχα πρόσθετα 
τέλη, οι εισφορές καί τα πρόσθετα αυτά τέλη βεβαιώνονται 
και εισπράττονταί αναγκαστικά, σύμφωνα με όσα ισχύουν 
κάθε φορά για τη βεβαίωση και είσπραξη των αντιστοίχων 
οφειλών προς το Ι.Κ.Α, με τις οποίες εξομοιώνονται κατά 
το σημείο αυτό, και οι οφειλές της παρούσας παραγράφου. 

2. Οι διατάξεις της νομοθεσίας του Ι.Κ.Α., οι σχετικές 
με τις ποινικές ευθύνες και την ποινική δίωξη των εργοδο¬ 
τών, που δεν καταβάλλουν εμπρόθεσμα τις εργοδοτικές 
εισφορές προς το Ι.Κ.Α., εφαρμόζονται ανάλογα και για 
τους κατά το άρθρο 12 παρ. 2 του παρόντος υπόχρεους 
καταβολής εισφορών. 

3. Ο χρόνος στον οποίο αντιστοιχούν οι οφειλόμενες 
εισφορές.” δ;ν θεωρείται ως χρόνος ασφάλισης, προτού οι 
εισφορές αυτές και τα αντίστοιχα πρόόθετα τέλη εξοφλη¬ 
θούν πλήρως, μτ την επιφύλαξη πάντοτε του τελευταίου 
εδαφίου της παρ. 3 του άρθρου 12 του παρόντος. 

Άρθρο 15. 

Επιστροφή εισφορών. 

Εισφορές, που έχουν εισπραχθεί αχρεώστητα, επίατρέ- 
φονται στον ασφαλισμένο σύμφωνα με όσα ισχύουν κάθε 
φορά στη νομοθεσία του Ι.Κ.Α. 

ΚΕΦΑΛΑΙΟ ΣΤ'. 

Σ ΕΝΤΑΞΕΙΣ; ΛΟΓΩ ΓΗΡΑΤΟΣ. ΑΝΑΠΗΡΙΑΣ 
ΚΑΙ ΘΑΝΑΤΟΥ 

Άρθρο 16. 

Προϋποθέσεις συνταξιοδότησης λόγιο γήρατος. 

Ο ασφαλισμένος στον Κλάδο έχει δικαίωμα να συνταξιο- 
δοτηθεί λόγω γήρατος, εάν κατά την ημερομηνία υποβολής 
της αίτησης για συνταξιοδότηση, έχει διακόψει την άσκηση 
ασφαλιστέου επαγγέλματος και έχει συμπληρώσει : 

α) το 58ο έτος της ηλικίας του και 35 έτη ασφάλισης 

β) το 62ο έτος της ηλικίας του και 30 έτη ασφάλισης 

γ) το 65ο έτος της ηλικίας του και 20 έτη ασφάλισης. 

Άρθρο 17. 

Προϋποθέσεις συνταξιοδότησης λόγω αναπηρίας. 

1. Ο ασφαλισμένος στον Κλάδο έχει δικαίωμα να συντα- 
ξιοδοτηθεί , εάν έχει καταστεί ανάπηρος κατά την έννοια της 
επόμενης παραγράφου, έχει διακόψει την άσκηση ασφαλιστέου 
επαγγέλματος λόγω της αναπηρίας του αυτής και έχει συμ¬ 
πληρώσει είτε 10 τουλάχιστον έτη στην ασφάλιση, από τα 
οποία τα 3 μέσα στην τελευταία πενταετία πριν από την υπο¬ 
βολή της αίτησης για συνταξιοδότηση, είτε 20 έτη οποτε¬ 
δήποτε. 

2. Ο ασφαλισμένος θεωρείται ανάπηρος, εάν λόγω πάθη¬ 
σης, βλάβης ή εξασθένησης σωματικής ή πνευματικής, 
εξάμηνης τουλάχιστον κατά ιατρική πρόβλεψη διάρκειας, 
έχει ποσοστό ανατομοφυσιολογικής βλάβης ίσο ή ανώτερο 
του 67%, που τον έχει καταστήσει ανίκανο για την άσκηση 
του επαγγέλματος για το οποίο έχει ασφαλισθεί. 

Η διάταξη του άρθρου 28 παρ. 3 του ΑΝ 1846/1951, 
εφαρμόζεται και για τους ασφαλισμένους του Κλάδου. 

3. Οι διατάξεις της νομοθεσίας του Ι.Κ.Α., όπως ισχύουν 
κάθε φορά, οι σχετικές με τα αρμόδια για τη διαπίστωση 
και κρίση της αναπηρίας όργανα, τη διαδικασία ενώπιον 
αυτών, την άσκηση ενδικοφανών μέσων, την επανάκριση 
των συνταξιούχων και την οριστικοποίηση των συντάξεων, 
εφαρμόζονται ανάλογα και για τους ασφαλισμένους και 
συνταξιούχους λόγω αναπηρίας του Κλάδου. 

Άρθρο 18. 

Προϋποθέσεις συνταξιοδότησης λόγω θανάτου — 
Δικαίούχα πρόσωπα. 

1. Σε περίπτωση θανάτου συνταξιούχου, λόγω γήρατος 
ή αναπηρίας ή θανάτου ασφαλισμένου, ο οποίος έχει συμπλη¬ 
ρώσει είτε 10 τουλάχιστον έτη ασφάλισης, από τα οποία 
τα 3 μέσα στην τελευταία πριν από το θάνατό του πεντα¬ 
ετία είτε 20 έτη ασφάλισης, 1 ^οποτεδήποτε έχουν δικαίωμα 
να συνταξιοδοτηθούν τα κατωτέρου πρόσωπα : 

α) Ο επιζών σύζυγος (χήρος ή χήρα), 
β) Τα άγαμα τέκνα, νόμιμα, νομιμοποιημένα, αναγνω¬ 
ρισμένα και υιοθετημένα, των οποίων η υιοθεσία πραγματο¬ 
ποιήθηκε ένα τουλάχιστον έτος πριν από το θάνατο του ασφα¬ 
λισμένου ή τη συνταξιοδότησή του, εκτός αν ο θάνατος 
οφείλεται σε βίαιο συμβάν. Επίσης έχουν δικαίωμα να συν- 
ταξιοδοτηθούν λόγω θανάτου της μητέρας τους τα τέκνα, 
που έχουν γεννηθεί χωρίς γάμο των γονέων τους. 

γ) Οι ορφανοί, κατά το χρόνο του θανάτου, από πατέρα 
και μητέρα, εγγονοί και προγονοί, εφ’ όσον είναι άγαμοι 
και η συντήρησή τους βάρυνε κατά κύριο λόγο, το Οανόντα 
ή τη θανούσα συνταξιούχο ή ασφαλισμένο. 

δ) Οι γονείς, αν η συντήρησή τους βύρυνε κατά κύριο 
λόγο το Οανόντα ή τη θανούσα. 


Ως γονείς θεωρούνται και οι θετοί, εφόσον η υιοθεσία 
πραγματοποιήθηκε τρία τουλάχιστον έτη πριν από τον θάνατο 
του υιοθετημένου τέκνου. 

2. Ο επιζών σύζυγος δεν έχει δικαίωμα να συνταξιοδο- 
τηθεί : 

α) αν ο θάνατος του συζύγου ή της συζύγου επήλθε πριν 
παρέλθουν έξι μήνες από την τέλεση του γάμου, εκτός : 

I. αν ο θάνατος οφείλεται σε βίαιο συμβάν, 

II. αν, όσο διαρκεί ο γάμος, γεννήθηκε ή νομιμοποιήθηκε 
τέκνο, 

III. αν η χήρα, κατά το χρόνο του θανάτου'του συζύγου, 
τελεί σε κατάσταση εγκυμοσύνης, 

β) αν ο θανών ή η θανούσα ήταν συνταξιούχος κατά την 
τέλεση του γάμου και ο θάνατος επήλθε πριν παρέλθουν 24 
μήνες από την τέλεση του γάμου, εκτός αν συντρέχει κάποιος 
από τους λόγους I, II και III του προηγούμενου εδαφίου. 

3. II σύνταξη του επιζώντος συζύγου (ή της συζύγου), 
αναστέλλεται για όσο χρόνο ο δικαιούχος έχει καθαρό μη¬ 
νιαίο εισόδημα, από οποιαδήποτε άλλη πηγή μεγαλύτερο 
από το 50πλάσιο του ημερομίσθιου ανειδίκευτου εργάτη. Αν 
το εισόδημά του είναι μικρότερο, καταβάλλεται είτε ολό¬ 
κληρη η σύνταξη, αν το άθροισμα του ποσού της σύνταξης 
και των ποσών από άλλες πηγές δεν υπερβαίνει το ανω¬ 
τέρω όριο, είτε η προκύπτουσα διαφορά. 

Για την εφαρμογή του ανωτέρω εδαφίου, εξευρίσκεται 
το δωδέκατο του εισοδήματος του προηγούμενου ημερολο¬ 
γιακού έτους και η σχετική σύγκριση γίνεται κατά την 
απονομή της σύνταξης και κατά την 1η Απριλίου κάθε επό¬ 
μενου έτους. Το τυχόν ποσό της διαφοράς, καταβάλλεται για 
όλο το χρονικό διάστημα μέχρι την επόμενη σύγκριση αμε¬ 
τάβλητο και δεν επηρεάζεται από τυχόν αυξομειώσεις του 
ποσού της σύνταξης κατά το ενδιάμεσο χρονικό διάστημα. 

4. Για την εφαρμογή των διατάξεων της προηγούμενης 
παραγράφου, τα εισοδήματα από μισθωτές υπηρεσίες απο- 
δεικνύονται με βεβαίωση του οικείου εργοδότη, ή ασφαλιστι¬ 
κού Οργανισμού, τα δε λοιπά με πιστοποιητικό του αρμόδιου 
Οικονομικού Εφόρου ή και με υπεύθυνη δήλ.ωση του Ν.Δ. 
105/1969. Οι διατάξεις για το απόρρητο των φορολογικών 
στοιχείων έχουν εφαρμογή και για τα όργανα του Κλάδου. 

5. Οι διατάξεις των παρ. 1 (περίπτ. α) 3 και 4 του παρόν¬ 
τος άρθρου, δεν ισχύουν για τα πρόσωπα που είχαν ασφα- 
λισθεί μέχρι την 31.12.1982 σε φορείς που εντάσσονται 
στον Κλάδο, ή ανήκουν στις ομάδες ή κατηγορίες του άρθρου 
11 παρ. 4 του Ν. 1422/1984 και είχαν ασφαλισθεί μέχρι την 
ίδια ημερομηνία, στο φορέα, από τον οποίο μεταφέρονται. 
Στις περιπτώσεις αυτές έχουν δικαίωμα να συνταξιοδοτη- 
θούν η χήρα ή ο ανάπηρος και άπορος σύζυγος του οποίου 
η συντήρηση βάρυνε κατά κύριο λόγο τη θανούσα σύζυγο. 

6. Οι διατάξεις της νομοθεσίας του Ι.Κ.Α., όπως ισχύουν 
κάθε φορά, οι οποίες ρυθμίζουν τα θέματα των ποσοστών 
της σύνταξης των δικαιοδόχων μελών και τη βάση υπολογι¬ 
σμού της, εφαρμόζονται και για τα πρόσωπα του παρόντος 
άρθρου. 

Άρθρο 19. 

Συνταξιοδότηση λόγω ατυχήματος. 

Για τη χορήγηση σύνταξης λόγω αναπηρίας ή θανάτου, 
δεν απαιτείται η συμπλήρωση του, κατά τα άρθρα 17 και 
18 του παρόντος, χρόνου ασφάλισης, αν η αναπηρία ή ο θάνα¬ 
τος οφείλεται σε βίαιο συμβάν που επήλθε κατά την άσκηση 
του ασφαλιστέου επαγγέλματος ή εξ αφορμής του επαγγέλ¬ 
ματος αυτού (ατύχημα). 

Άρθρο 20. 

Διαδικασία απονομής σύνταξης. 

Για την απονομή της σύνταξης, απαιτείται η υποβολή 
σχετικής αίτησης, καθώς και των αναγκαίων δικοκολογητι- 
κών, που θα καθορίζονται με απόφαση της Διοικητικής 
Επιτροπής. 

Κατά τα λοιπά εφαρμόζονται οι διατάξεις της νομοθεσίας 
του Ι.Κ.Α., όπως ισχύουν κάθε φορά. 

Άρθρο 21. 

Ποσό σύνταξης. 

1. Το ποσό της μηνιαίας σύνταξης που χορηγείται από 
τον Κλάδο, αποτελείται από το βασικό ποσό και τα κατά την 
παράγραφο 3 του παρόντος άρθρου οικογενειακά επιδόματα. 

2. Το βασικό ποσό ορίζεται για κάθε έτος ασφάλισης ίσο 
με το 2% του 25πλάσιου του τεκμαρτού ημερομισθίου της 
ασφαλιστικής κλάσης, στην οποία διανύθηκε κάθε έτος ασφά¬ 
λισης. Για χρόνο ασφάλισης μικρότερο του έτους ασφάλισης, 
χορηγείται ανάλογο κλάσμα. Για τον υπολογισμό του βασικού 
ποσού της σύνταξης, λαμβάνεται ως βάση η τιμή του τεκμαρ¬ 
τού ημερομίσθιου, που ισχύει κατά την έναρξη καταβολής 
της σύνταξης. 

Το ανωτέρω βασικό ποσό δεν μπορεί να είναι κατώτερο 
του 44% του 25πλάσιου του τεκμαρτού ημερομίσθιου της 
VI ασφαλιστικής κλάσης για τις συντάξεις λόγω γήρατος 
και αναπηρίας και του 38% της ίδιας κλάσης για τις συντά¬ 
ξεις λόγω θανάτου. 

3. Το βασικό ποσό της σύνταξης λόγω γήρατος ή ανα¬ 
πηρίας, προσαυξάνεται κατά το ποσό του ενάμισυ (1,5)ημε¬ 
ρομίσθιου ανειδίκευτου εργάτη για τη σύζυγο, εφ όσον αυτή 
δεν ασκεί οποιοδήπστε επάγγελμα ή δεν είναι συνταξιούχος 
ασφαλιστικού Οργανισμού ή Ν.ΠΛ4· ή του Δημοσίου. 

Το βασικό ποσό της ανωτέρω σύνταξης, προσαυξάνεται 
επίσης κατά το ποσό ενός (1) ημερομίσθιου ανειδίκευτου 
εργάτη για καθένα από τα κατά το άρθρο 29 παρ. 6 του Α.Ν. 
1846/195.1, όπως ισχύει κάθε φορά, τέκνα εφόσον είναι άγα¬ 
μα, δεν ασκούν οπαιοδήποτε επάγγελμα και δεν λαμβάνει γι’ 
αυτά προσαύξηση ο άλλος σύζυγος ή δεν λαμβάνουν τα ίδια 
σύνταξη από Ασφαλιστικό Οργανισμό ή Ν.Π.Δ.Δ. ή το 
Δημόσιο. 

4. Το άθροισμα των ποσών της βασικής σύνταξης και των 
οικογενειακών επιδομάτων δεν μπορεί να υπερβαίνει το 100% 
του 25πλάσιου του τεκμαρτού ημερομίσθιου της ασφαλιστι¬ 
κής κλάσης στην οποία διανύθηκε ο περισσότερος χρόνος 
ασφάλισης. 

5. Το ποσό της βασικής σύνταξης προσαυξάνεται, κατά 
50% για απόλυτη αναπηρία υπό τους όρους και προϋποθέσεις 
της παρ. 3 του άρθρου 42 του Ν. 1140/1981. 

6. Το τελικό ποσό της μηνιαίας σύνταξης στρογγυλοποι- 
είται σύμφωνα με όσα ισχύουν αντίστοιχα στο Ι.Κ.Α. 

Άρθρο 22. 

Επιδόματα λόγω εορτών και θερινών διακοπών. 

1. Στούς συνταξιούχους του Κλάδου εκτός από τη μηνιαία 
σύνταξη, καταβάλλονται και τα εξής : 

α) επίδομα ίσο με μία μηνιαία σύνταξη για τις εορτές 
Χριστουγέννων και Νέου Ετους, 

β) επίδομα ίσο με μισή μηνιαία σύνταςη για τις εορτές 
του Πάσχα και 

γ) επίδομα ίσο με μισή. μηνιαία σύνταξη για θερινές δια¬ 
κοπές. 

2· Ος πρός τον τρόπο υπολογισμού των ανωτέρω επι¬ 
δομάτων και το χρόνο καταβολής τους, εφαρμόζονται οι σχε¬ 
τικές διατάξεις που ισχύουν κάθε φορά για τους συνταξιού¬ 
χους του Ι.Κ.Α. 

Άρθρο 23. 

Έναρξη - Λήξη συνταξιοδότησης. 

1. Η καταβολή της σύνταξης αρχίζει από την πρώτη 
του επόμενου μήνα από εκείνο μέσα στον οποίο υποβλήθηκε 
η κατά το άρθρο. 20 του. παρόντος αίτηση για την απονομή 
της σύνταξης. 

Σε περίπτωση θανάτου ασφαλισμένου ή συνταςιουχου, 
η καταβολή της σύνταξης στους δικαιούχους αρχίζει από την 
πρώτη του επόμενου μήνα από εκείνο κατά τον οποίο επηλθε 
ο θάνατος, Η καταβολή της σύνταξης πάντως δεν μπορεί να 
ανατρέξει σ* χρόνο προγενέστερο του εξάμηνου από την υπο¬ 
βολή της αίτησης, 

2. Ως πρός τη λήξη του δικαιώματος στη^ σύνταςη, εφαρ¬ 
μόζονται οι οικείες διατάξεις της νομοθεσίας του' Ι.Κ.Α., 
όπως αυτές ισχύουν κάθε φορά. 


Άρθρο 24. 

Αναστολή καταβολής σύνταξης. 

1. Η καταβολή της σύνταξης αναστέλλεται στις ακόλου¬ 
θες περιπτώσεις : 

α) αν ο συνταξιούχος εκτίει ποινή στερητική της ελευθε¬ 
ρίας μεγαλύτερη από ένα έτος, για το χρονικό διάστημα, 
που εκτίει την ποινή αυτή. Αν όμως υπάρχουν πρόσωπα που, 
σε περίπτωση θανάτου του ασφαλισμένου 0* συνταξιοδο- 
τούνταν, τα πρόσωπα αυτά έχουν το δικαίωμα να λαμβάνουν 
τη σύνταξη που θα καταβαλλόταν σ’αυτά σε περίπτωση θα¬ 
νάτου του συνταξιούχου, 

β) αν και εφόσον ο συνταξιούχος λόγω αναπηρίας δεν 
προσέρχεται για εξέταση της κατάστασης της υγείας το», 
σύμφωνα με όσα προβλέπονται κάθε φορά από τις οικείες 
διατάξεις της νομοθεσίας του Ι.Κ.Α., 

γ) στην περίπτωση της παρ. 3 του άρθρου 18 του πα¬ 
ρόντος. 

2. Η καταβολή της σύνταξης αναστέλλεται επίσης εφόσον 
ο συνταξιούχος : 

α) ασκεί επάγγελμα ασφαλιστέο στον Κλάδο, 

β) αναλάβει εξαρτημένη εργασία από την οποία θα κερ¬ 
δίζει κατά μήνα ποσό μεγαλύτερο από το 35πλάσιο του 
ημερομίσθιου ανειδίκευτου εργάτη. 

3. Οι διατάξεις της νομοθεσίας του Ι.Κ.Α., όπως ισχύουν 
κάθε φορά, οι σχετικές με την υποχρέωση του συνταξιούχου 
για τη γνωστοποίηση της άσκησης ασφαλιστέου επαγγέλ¬ 
ματος ή της ανάληψης εξαρτημένης εργασίας, την έγκρισή 
τους από τον Κλάδο, τις συνέπειες σε περίπτωση που ο συν¬ 
ταξιούχος παραλείπει να παράσχει τα κανονικά, ως προς την 
εργασία αυτή στοιχεία, καθώς και οι σχετικές με την προσ¬ 
αύξηση της σύνταξης για το χρόνο ασφάλισης που πραγμα¬ 
τοποιήθηκε από το συνταξιούχο, έχουν εφαρμογή και για 
τούς συνταξιούχους του Κλάδου. 

Άρθρο 25. 

Παραγραφή - Εκχώρηση - Συμψηφισμός - Συρροή 
συντάξεων. 

Οι διατάξεις της Νομοθεσίας του Ι.Κ.Α., όπως ισχύουν 
κάθε φορά, οι σχετικές με την παραγραφή του δικαιώματος 
για σύνταξη, την παραγραφή αξιώσεων για ποσά συντάζεων, 
την εκχώρηση, κατάσχεση, συμψηφισμό ποσών συντάξεων 
και συρροή καταβολής συντάξεων από τον Κλάδο, έχουν 
εφαρμογή και για τους συνταξιούχους του Κλάδου. 

ΚΕΦΑΛΑΙΟ Ζ'. 

ΔΙΟΙΚΗΤΙΚΗ ΕΞΥΠΗΡΕΤΗΣΗ — ΔΙΑΧΕΙΡΙΣΗ — 

ΕΞΑΣΦΑΛΙΣΗ ΤΩΝ ΚΕΦΑΛΑΙΩΝ ΤΟΥ ΚΛΑΔΟΥ 

Άρθρο 26. 

Διοικητική εξυπηρέτηση. 

Αρμόδια όργανα να κρίνουν για την υπαγωγή στην ασφά¬ 
λιση του Κλάδου, την είσπραξη των εισφορών, την απονομή 
των παροχών και τη διεξαγωγή γενικά της υπηρεσίας του 
Κλάδου, είναι τα κατά τ/] νομοθεσία του Ι.Κ.Α., όπως αυτή 
ισχύει κάθε φορά αρμόδια αντίστοιχα όργανα του Ιδρύματ ος 
αυτού. 

Άρθρο 27. 

Διαχείριση Περιουσίας. 

Η διαχείριση τη; περιουσίας του Κλάδου, η λογισική με¬ 
ταβολή των πάσης φύσεως στοιχείων της και ο έλεγχος της 
οικονομικής δαχείρισης του Κλάδου, ενεργείται σύμφωνα με 
όσα ισχύουν κάθε φορά, αντίστοιχα για το Ι.Κ.Α. από το 
οποίο τηρούνται για τον Κλάδο ιδιαίτερα βιβλία και στοι¬ 
χεία. 

Άρθρο 28. 

Επένδυση των διαθεσίμων κεφαλαίων του Κλάδου. 

Τα διαθέσιμα κεφάλαια του Κλάδου, τηρούντο* σ* ιδιαίτερο 
λογαριασμό στην Τράπεζα της Ελλάδας κβκ μπορβν* ν® 
επενδύονται σύμφωνα με όσα ισχύουν κάθε φορά γιά την 
επένδυση των διαθεσίμων κεφαλαίων του Ι.Κ.Α. 

ΚΕΦΑΛΑΙΟ Η'. 

ΤΑΜΕΙΟ ΑΣΦΑΛΙΣΗΣ ΕΠΙΧΕΙΡΗΜΑΤΙΩΝ 
ΚΙΝΗΜΑΤΟΓΡΑΦΟΙ ΑΣΦΑΛΙΣΜΕΝΟΙ 
— ΣΥΝΤΑΞΙΟΥΧΟΙ 
Άρθρο 29. ■ 

Χρόνος ασφάλισης στο Ταμείο - Κατάταξη ασφαλισμένων 
σε χλοάσεις. 

1. Ο χρόνος ασφάλισης στο Ταμείο Ασφάλισης Επιχει¬ 
ρηματιών Κινηματογράφου, ο οποίος διανύθηκε σ'αυτό μέχρι 
την ημερομηνία ένταξής του στον Κλάδο θεωρείται, για την 
εφαρμογή των διατάξεων του άρθρου 21 τού παρόντος, ότι 
διανύθηκε στις ασφαλιστικές κλάσεις του άρθρου 11 του πα¬ 
ρόντος κατά την ακόλουθη αντιστοιχία : 

α) 1η Κλάση του Ταμείου, στην III κλάση 

(3) 2η Κλάση του Ταμείου στην IV κλάση 

γ) 3η Κλάση τόυ Ταμείου στην V κλάση 

δ) 4η Κλάση του Ταμείου στην VIII κλ.άση 

ε) 5η Κλάση του Ταμείου στην X κλάση. 

2. Οι ασφαλισμένοι του Ταμείου που συνεχίζουν την 
ασφάλισή τους στον κλάδο, κατατάσσονται στις ασφαλιστικές 
κλάσεις του άρθρου 11 του παρόντος κατά την αντιστοιχία 
της προηγούμενης παραγράφου και με βάση την κατά την 
νομοθεσία του Ταμείου κλάση στην οποία ανήκε ο ασφα¬ 
λισμένος κατά την ημέρα την αμέσως προηγούμενη της 
ημερομηνίας ένταξης του Ταμείου στον Κλάδο. 

Οι ασφαλισμένοι πάντως αυτοί δεν μπορούν να ανήκουν 
από 1.1.1985 σε κλάση κατώτερη της IV. Οι ίδιοι ασφα¬ 
λισμένοι για την προαιρετική συνέχιση της ασφάλισής τους 
δεν μπορούν να επιλέξουν κλ.άση κατώτερη της III ή IV 
κατά τις . ανωτέρω διακρίσεις. 

Τα πρόσωπα της ίδιας επαγγελματικής δραστηριότητας 
με αυτή των ασφαλισμένων του Ταμείου που ασφαλίζονται 
στο κλ.άδο για πρώτη φορά μετά την ένταξη του Ταμείου 
σ’ αυτόν, κατατάσσονται σε μία από τις κατά το άρθρο 11 
του παρόντος ασφαλιστικές κλάσεις κατ’ επιλογή τους, αλλ.ά 
όχι πάντως σε κατώτερη της IV, 

3. Η εξαγορά τόυ χρόνου άσκησης του επαγγέλματος 
που, κατά το άρθρο 7 του παρόντος, μπορεί να αναγνωρισθεί, 
ενεργείται με βάση την ασφαλιστική κλάση στην οποία 
ανήκει κατά την προηγούμενη παράγραφο ο ασφαλισμένος 
κατά την ημερομηνία υποβολής της σχετικής αίτησης. 

Άρθρο 30. 

Εξόφλησή οφειλομενων εισφορών. 

Οι οφειλ,όμένες στο Ταμείο εισφορές κατά το χρόνο ένταξής 
του στον Κλάδο, εξοφλούνται σύμφωνα με τη νομοθεσία του 
Ταμείου. 

Άρθρο 81. 

Κατώτατά όρια ποσού συντάξεων. 

Με την επιφύλαξη των διατάξεων του άρθρου 33 του 
Καταστατικού αυτού, το κατά το άρθρο 21 παρ. 2 του ίδιου 
Καταστατικού κατώτατο όριό του βασικού ποσού της 
σύνταξης των ασφαλισμένων του παρόντος κεφαλαίου, 
υπολογίζεται επί του 25πλ,άσιου του τεκμ.αρτού ημερομί¬ 
σθιου της IV ασφαλιστικής κλάσης. 

' Άρθρο 32. 

Χορήγηση προσαυξήσεων λόγω οικογενειακών βαρών. 

Οι κατά την παρ. 3 του άρθρου 21 του παρόντος προ¬ 
σαυξήσεις λόγω οικογενειακών βαρών, καταβάλλονται και 
στους συνταξιούχους του Ταμείου, καθώς και στους κατά το 
επόμενο άρθρο συνταξιούχους. 

Άρθρο 33. 

Συνταξιοδότηση κατά τις προϊσχύουσες διατάξεις — 
Αναζήτηση εισφορών. 

1. Ασφαλισμένοι του Ταμείου οι οποίοι κατά την η¬ 
μερομηνία ένταξης του Ταμείου στον Κλάδο έχουν α¬ 
ποκτήσει τις προϋποθέσεις συντχξιοδότησης κατά τη νο- 
ϋί>θεσία του Ταμείου ή τις αποκτούν μέσα σε προθεσμία 


δύο ετών από την ημερομηνία αυτή έχουν το δικαίωμα να 
συνταξιοδοτηθούν βάσει της νομοθεσίας του Ταμείου εφόσον 
υποβάλ,ουν μέσα στην προθεσμία αυτή σχετική αίτηση. 

Οι κατά την παρούσα παράγραφο συνταξιούχοι, θεωρούνται 
ως συνταξιούχοι του Ταμείου κατά την έννοια των οικείων 
διατάξεων του Ν. 1422/1984. 

Μέσα στην προθεσμία της προηγούμενης παραγράφου, 
μπορούν να υποβληθούν και αιτήσεις για την αναζήτηση 
εισφορών κατά τους όρους και τις προϋποθέσεις των οι¬ 
κείων διατάξεων της νομοθεσίας του Ταμείου. 

Άρθρο δεύτερο 
Χρόνος έναρξης ισχύος. 

II ισχύς του παρόντος αρχίζει από την 1η Ιουλίου 1984. 

Στον Υπουργό Κοινωνικών Ασφαλίσεων, αναθέτουμε τη 
δημοσίευση και εκτέλεση του Διατάγματος αυτού. 

Αθήνα, 29 Αργούστου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΚΟΙΝΩΝΙΚΩΝ ΑΣΦΑΛΙΣΕΩΝ 

ΕΛΕΥΘΕΡΙΟΣ ΒΕΡΥΒΑΚΗΣ 

———♦--—— 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 391 

Τροποποίηση ορισμένων διατάξεων του Καταστατικού 

του Ταμείου Προνοίας Δικηγόρων Μυτιλήνης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις των παρ. 1 και 2 του άρθρου 1 του Α.Ν. 
87/36 περί ιδρύσεως Ταμείου Προνοίας Δικηγόρων παρ’ 
εκάστω Δικηγορικώ Συλλόγω του Κράτους. 

2. Τις διατάξεις της παρ. 1 του άρθρου 1 του Ν. 753/ 
1948 «περί διατάξεων τινών αφορωσών την περί Ταμείων 
Προνοίας Δικηγόρων νομοθεσίαν». 

3. Τις διατάξεις του άρθρου 14 του Ν. 1266/82 (ΦΕΚ 
81/82 Τ. Ά). 

4. Το άρθρο Ί του Ν. 1275/82 (ΦΕΚ 100/82 τ. Μ ). 

5. Τις διατάξεις του άρθρου 9 του Π. Δ/τος 574/82 
(ΦΕΚ 104/82, τ. Ά). 

6. Τη 1564/82 κοινή απόφαση του Πρωθυπουργού και 
του Υπουργού Κοιν. Ασφαλίσεων υπό τον τίτλο « Ανάθεση 
αρμοδιοτήτων στην Υιουπουργό Κοιν. Ασφαλίσεων» (ΦΕΚ 
833/82 τ.Γ,'). 

7. Τις διατάξεις των άρθρων 17 και 113 του Π. Δ/τος. 
544/77, όπως η τελευταία διάταξη τροποποιήθηκε με το 
άρθρο 2 του Ν. 728/77. 

8. Τη γνωμοδότηση του Συμβουλίου Κοινών. Ασφαλείας 
που λήφθηκε κατά την 6η/6.6.84 συνεδρίασή του της ΚΓ' 
περιόδου. 

9. Την 455/84 γνωμοδότηση του Σ' τ. Ε., μ,ετά από 
πρόταση της Υφυπουργού Κοινών. Λσφαλίσεοιιν, αποφασί¬ 
ζουμε : 

Άρθρο πρώτο 

Κυρούται η από 23.9.83 απόφαση της Γεν. Συνέλευσης 
των μελών του Δικηγορικού Συλλόγου Μυτιλήνης για την 
τροποποίηση ορισμένων διατάξεων του Καταστατικού του 
Ταμείου Προνοίας Δικηγόρων Μυτιλήνης, που κυρώθηκε 
με το από 12.4.1941 Β. Δ/γμα (ΦΕΚ 131/41 τ. Ά), η 
οποία έχει ως εξής : 

α) Το πρώτο εδάφιο της παρ. 3 του άρθρου 2, όπως 
ισχύει μετά την τροποποίησή του με το 1146/11.12.80 
11. Δ/γμα (ΦΕΚ 291/22.12.80 τ. Α'), αντικαθίσταται ως 
εξής: 

«3. Διά παροχής στις οικογένειες των αποβιούντων 
εν ενεργεία Δικηγόρων μελών του Ταμείου εξόδων κηδείας 

που δεν μπορεί να είναι μεγαλύτεοη από πενήντα χλιάδες 
(50.000) δραχμές». 

β) Οι υπό στοιχεία Α' και Β' διατάζεις του άρθρου 4, 
όπιος ισχύουν μετά την τροποποίηση τους με τα 137/7.2.77 
(ΦΕΚ 44/16.2.77 τ. Α') και 1146/11.12.80 ( ΦΕΚ 291/ 
22.12.80 τ. Α') Π. Δ/γματα, αντικαθίστανται ως εξής : 

«Α' 1. Δραχμές δύο χιλιάδες (2000) καταβαλλόμενες από 
κάθε νεοδιοριζόμενο Δικηγόρο στο Πρωτοδικείο Μυτιλήνης 
ή αναδιαριζόμενο στο ίδιο Πρωτοδικείο. 

2. Δραχμές έξι χιλιάδες (6.000) καταβαλλόμενες από 
κάθε Δικηγόρο που μετατίθεται στο Πρωτοδικείο Μυ¬ 
τιλήνης από την περιφέρεια άλλου Πρωτοδικείου της χώ¬ 
ρας. 

3. Δραχμές έξι χιλιάδες (6.000) καταβαλλόμενες από 
κάθε νεοδιοριζόμενο Δικηγόρο που προέρχεται από το 
Δημοσιοϋπαλληλικό κλάδο- γενικά (Δικαστικοί Λειτουργοί, 
Πολιτικοί, Στρατιωτικοί υπάλληλοι). 

4. Δραχμές δύο χιλιάδες (2000) για κάθε αναγνωριζόμενο 
τέκνο των ασφαλισμένων του Ταμείου. 

5. Δραχμές χίλιες πεντακόσιες (1.500) για κάθε άγαμη 
ή εν χηρεία αδελφή και για κάθε γονέα Δικηγόρου διορισμένου 
ή που θα διοριστεί στην περιφέρεια του Πρωτοδικείου 
Μυτιλήνης εφ’ όσον συντρέχουν οι προϋποθέσεις του άρθρου 2 
παρ. Β' αριθμ. 3 εδαφ. β'. 

0. Δραχμές δύο χιλιάδες (2.000) για τους προαγόμενους 
«παρ’ Εφέταις» Δικηγόρους του Πρωτοδικείου Μυτιλή¬ 
νης. 

7. Δραχμές τέσσερις χιλ. (4.000) για τους προαγόμενους 
«παρ’ Λρείω Πάγω» Δικηγόρους του Πρωτοδικείου Μυ¬ 
τιλήνης. 

Β' - Δραχμές δύο χιλιάδες (2.000) καταβαλλόμενες για 
την αναγνώριση γάμου από κάθε μέλος του Ταμείου και 
μέσα σε προθεσμία πέντε (5) μηνών από την τέλεση του 
γάμου. Για κάθε καθυστέρηση εν όλω ή εν μέρει της παραπάνοο 
«τβφοράς μετά την πάροδο της προθεσμίας οι υπόχρεοι θα 
Μερώνουν και τόκο 8% ετησίως πάνω σε κάθε ποσό που θα 
'καδυστερείται». 

γ) Οι περιπτώσεις I μέχρι V των δίατάςεων με το 
στοιχείο Ζ του ίδιου άρθρου όπως ισχύουν μετά την τρο¬ 
ποποίησή τους με το 1146/1980 Π. Δ/γμα ( ΦΕΚ 291/80 
Τ. Α'), αντικαθίστανται ως εξής: 

«I. ΕΪΡΗΝΟΔΙΚΕΙΑΚΗ ΔΙΑΔΙΚΑΣΙΑ 

1) Σε κάθε κατατιθέμενο εισαγωγικό δικόγραφο αγωγής 
(κύριας ή παρεμπίπτο υσας) ανακοπής, προσεπίκλησης, 
ανακοίνωσης δίκης ( με ή χωρίς προσεπίκληση), παρέμβα¬ 
σης, αν αυτή δεν ασκήθηκε με τις προτάσεις ή υποβαλλόμε¬ 
νης αίτησης και γενικά για κάθε φύσης αντικείμενο με οποια¬ 
δήποτε ονομασία μορφή και τύπο δικογράφου, που απευθύ¬ 
νεται στο Ειρηνοδικείο ή στον Ειρηνοδίκη για κάθε μορφής 
διαδικασία καθώς επίσης και όταν ο Ειρηνοδίκης έχει διο- 
ριαθεί ως Εισηγητής δραχμές (30). 

2) Το ίδιο' τέλος των τριάκοντα δραχμών (30) επικολλάται 
στις προτάσεις και τα σημειώματα για τις παραπάνω υπο¬ 
θέσεις και για κάθε παράσταση δικηγόρου δόκιμου ή δικο- 
λάβου για τη συζήτησή τους στην περίπτωση που δεν γί¬ 
νεται κατάθεση προτάσεων ή σημειώματος. Επίσης στην 
περίπτωση διεξαγωγής μαρτυρικών αποδείξεων ενώπιον 
του Ειρηνοδίκου όταν έχει διοριστεί ως Εισηγητής αλλά 
και σε κάθε παράσταση των παραπάνω λειτουργών στην 
δόση όρκου από το διάδικο ή στην ορκιση πραγματο- 
γνωμόνων. 

3. Στο ίδιο τέλος των τριάντα δραχμών (30), υποβάλ¬ 
λονται τα τακτικά ή έκτακτα ένδικα μέσα που συντάσσει 
.και ν καταθέτει δικηγόρος ή δικολάβος καΐα αποφάσεων 
*5 ηήι &ιμ»·,οδίκ<:υ ή του Ειρηνοδικείου αλλά και κάθε ονομα- 
νΒΚΜρκφυγές που βασίζονται σε ειδικούς νόμους. 


4. Σε τέλος είκοσι δραχμών (20), υπόκειται κάθε παραγ¬ 
γελία για επίδοση οποίου δήποτε δικογράφου -ή εγγράφου 
αλλά και κάθε κοινοποιούμενη επιταγή για εκτέλεση οιασδή- 
ποτε απόφασης ή άλλου εκτελεστού τίτλου αδιάφορα αν η 
παραγγελία γίνεται στο σώμα του δικογράφου- ή κάτω από 
τις σφραγίδες των γραμματέων ή του δικηγόρου που το επι¬ 
κύρωσαν. Σε περίπτωση πολλαπλής κοινοποίησης λόγιο 
ομοδικείας το ένσημο αυτό των είκοσι δραχμών (20) επικολ- 
λάται μόνο σε ένα δικόγραφο με την παραγγελία επίδοσης, 
αλλά εκείνος που δίνει την εντολή πρέπει να κάνει σχετική 
υπόμνηση πάνω στα υπόλοιπα δικόγραφα "που θα επιδοθούν 
στους υπόλοιπους ομοδίκους. 

5, Σε τέλος τριάντα δραχμών (30), υποχρεούνται για 
όλες τις παραπάνιο υποχρεώσεις και οι παριστάμενοι για δί¬ 
κες του Ελληνικού Δημοσίου των Δήμιον ή Κοινοτήτων 
αλλά και κάθε άλλου Οργανισμού ή Νομικού προσώπου 
Δημοσίου ή Ιδιωτικού Δικαίου και με οποιαδήποτε ιδιότητα, 
εμφανίζονται ω; διάδικος τα. νομικά αυτά πρόσωπα, χωρίί 
καμιά εξαίρεση-. 

Π. ΠΡΏΤΟΔΙΚΕΙΑΚΜ ΔΙΑΔΙΚΑΣΙΑ ΚΑΙ ΑΔΑΕΣ 
ΕΙΔΙΚΕΣ ΠΕΡΙΠΤΏΣΕΙΣ. 

1. Σε κάθε κατατιθέμενο εισαγωγικό δικόγραφο αγωγής 
(κύριας ή παρεμπίπτουσας) ανακοπής, παρέμβασης (όταν 
αυτή δεν ασκείται με το δικόγραφο των προτάσεων), προσ¬ 
επίκλησης ή ανακοίνωσης δίκης και χωρίς προσεπίκληση 
κλήτευσης για παραπέρα συζήτηση ύστερα από απόδειξη 
ή μετά τη διαγραφή προσεπίκλησης σε αγωγή αντιρρήσεων 
αιτήσεων της "εκούσιας διαδικασίας και κάθε άλλης αίτησης 
και γενικά σε κάθε εισαγωγικό έγγραφο οποιασδήποτε μορφής 
αντικειμένου ονομασίας και τύπου δικογράφου που απευθύ¬ 
νεται στο Μονομελές ή Πολυμελές Πρωτοδικείο όπως και 
στα ασφαλιστικά, μέτρα σ’αυτά τα δικαστήρια επικολλάται 
ένσημο δραχ. εξήντα (60). 

2. Στο ίδιο τέλος των εξήντα δραχ. (60) υπόκειται γε¬ 
νικά και κάθε παράσταση δικηγόρου για τη συζήτηση υπό¬ 
θεσης με τις προτάσεις ή και μόνον προφορικά ή και κατά τη 
δόση, όρκου διαδίκου ενώπιον του Πρωτοδικείου. Επίσης 
στο ίδιο παραπάνω τέλος υπόκειται και κάθε αίτηση στον 
εισηγητή δικαστή, κάθε παράσταση ενώπιον εισηγητή δικα¬ 
στή για διεξαγωγή μαρτυρικής απόδειξης με ή χωρίς γνω¬ 
στοποίηση μαρτύρων ή και μόνο για παράταση προθεσμίας 
της διεξαγωγής. Επίσης και κάθε παράσταση στο ακροα¬ 
τήριο του Πρωτοδικείου (Μονομελούς ή Πολυμελούς) για 
εξέταση μαρτύρων εφ’ όσον σ’ αυτή την περίπτοιση δεν συζη- 
τείται ταυτόχρονα και η υπόθεση. 

Επίσης και κάθε παράσταση για συζήτηση εργατικής 
διαφοράς στον πρώτο βαθμό σύμφωνα με την εργατική νομο¬ 
θεσία αλλά και η κατάθεση οποιουδήποτε ένδικου μέσου κατά 
των αποφάσεων που αφορούν τέτοιες διαφορές. 

3. Στο τέλος των εξήντα δρχ. (60) υπόκεινται τα δικό¬ 
γραφα ενδίκων μέσων που συντάσσονται και κατατίθενται 
από δικηγόρο γενικά κατά των αποφάσεων του Πρωτοδι¬ 
κείου (Μονομελούς και Πολυμελούς) αλλά και κάθε αίτηση 
για την εξαίρεση από τις δικαστικές διακοπές κάθε αγωγή 
εισαγομένη ενώπιον του Προέδρου Πρωτοδικών ή του Μο¬ 
νομελούς Πρωτοδικείου, σύμφωνα με ειδική διαδικασία, 
οι κάθε φύσης και μορφής αιτήσεις στον Πρόεδρο Πριυτο- 
δικών για τις παραπάνω υποθέσεις και - κάθε παράσταση 
δικηγόρου για την σύνταξη ’ έκθεσης κκταχώρητης εται¬ 
ρικών συμβολαίων, καθώς και κάθε μορφής αιτήσεις στο 
Γραμματέα του Π ροοτοδικείου που τις υπογράφει ο δικη¬ 
γόρος. 

4. Στο ίδιο τέλος των εξήντα (60) δρχ., υποβάλλονται 
σε όλες τις παραπάνω περιπτώσεις της Πρωτοδικειακής 
διαδικασίας και οι δίκες του Ελληνικού Δημοσίου των Δή¬ 
μων και Κοινοτήτων, καθώς επίσης και κάθε άλλου Οργα¬ 
νισμού ή Νομικού Προσώπου Δημοσίου ή Ιδιωτικού Δι¬ 
καίου και με οποιαδήποτε ιδιότητα διαδίκου παρίσταται 
το νομικό πρόσωπο. 

5, Επίσης στο ίδιο τέλος των εξήντα δρχ. (60) υπο- 
χεινται : α) κάθε παράσταση δικηγόρου στην απογραφή 
πραγμάτων της πτώχευσης ή στις επαληθεύσεις των πι¬ 
στωτών ή στη διάρκεια Συνελεύσεων για εκλογή συνδίκου 
ή για Ένωση Πιστωτών της πτωχευτικής διαδικασίας, 
καθώς και σε κάθε παράσταση στον εισηγητή ή και στον 
γραμματέα της πτώχευσης, β) κάθε λογαριασμός του δοσί- 
λογου και πάνω στις παρατηρήσεις του δεξίλογου εφ οσον 
δεν υποβάλλονται με τις προτάσεις, γ) κάθε παράσταση 
δικηγόρου σε σφράγιση αποσφράγιση ή απογραφή, δ) σε 
κάθε αναγγελία σε συμβολαιογράφο, ε) σε κάθε κατασχετή¬ 
ριο αρμοδιότητας του Ειρηνοδικείου ή των Πρωτοδικείων 
και στ) κάθε περίληψη ή αίτηση που απευθύνεται σε υπο¬ 
θηκοφύλακα ή συμβολαιογράφο. 

III. ΠΟΙΝΙΚΗ ΔΙΑΔΙΚΑΣΙΑ 

1. Σε κάθε παράσταση στο ακροατήριο του Πταισματο¬ 
δικείου ή του Ειρηνοδικείου (που ασκεί σύμφωνα με ειδική 
διάταξη ποινική δικαιοδοσία) ή στο Μονομελές δικαστήριο 
ανηλίκων, καταβάλλεται το ειδικό αυτό τέλος των τριάντα 
δρχ. (30). 

2. Το ίδιο τέλος των τριάντα δρχ. (30), καταβάλλεται 
και στις εξής περιπτώσεις : α) Σε κάθε μήνυσή η έγκληση 
και σε κάθε είδους αίτηση ή δήλωση για κάθε ποινική δι¬ 
καστική αρχή εφ’όσον τα παραπάνω έγγραφα υπογράφονται 
από δικηγόρο, δόκιμο δικηγόρο ή δικολαβο (εισαγγελία, 
αστυνομία, αγρονομία, λιμεναρχείο κλπ.), β) σε κάθε παρά¬ 
σταση στην απολογία κατηγορουμένου σε προανακριτικο 
υπάλληλο ή τακτικό ανακριτή. Αν η απολογία γίνεται με 
υπόμνημα δεν καταβάλλεται και άλλ.ο τέλος, έκτος απο εκείνο 
της παράστασης. 

3. Σε κάθε άλλο. υπόμνημα (εκτός από εκείνο της απο¬ 
λογίας της παραπάνω περίπτωσης, β) κατηγορουμένου η 
πολιτικώς ενάγοντος που απευθύνεται σε προανακριτικο 
υπάλληλο ή τακτικό ανακριτή ή άλλη ανώτερη ποινική 
αρχή καταβάλλεται το τέλος των δρχ. εξήντα (60). Το 
ίδιο ένσημο των εξήντα δρχ. (60), επικολλαται ,για καθ=. 
παράσταση δικηγόρου στο ακροατήριο Μονομελούς, ή Τρι¬ 
μελούς Πλημμελειοδικείου και κάθε ποινικού δικαστηρίου πλήν 
του παραπάνω Μονομελούς δικαστηρίου ανηλίκων και των 
παρακάτω αναφερομένων ειδικότερα κακουργιοδικείου. μι¬ 
κτού ορκωτού δικαστηρίου, στρατοδικείου, ναυτοδικείου η 
αεροδικείου. 

4. Επικολλάται επίσης το ένσημο των εςηντα δρχ. (66) 
σε κάθε μορφής αίτηση και έγγραφο υπογραφομενο απο 
δικηγόρο που αφορά μετατροπή ποινής ή προσωρινή απο- 
φυλάκίση ή απονομή χάριτος (εφόσον στην, τελευταία περί¬ 
πτωση τα έγγραφα αυτά υποβάλλ.ονται μεσω του Εισαγ- 
γελέως Πλημμελειοδικών Μυτιλήνης) ή για αντιρρήσεις κατά 
της εκτέλεσης της ποινής, όπως και σε κάθε μορφής γραπτή 
αίτηση για αναβολ.ή δίκης ή αναστολή φυλάκισης η συγχώ¬ 
νευση ποινών ή απόδοση πειστηρίων ή εγγύησης, 

5. Ο δικηγόρος όμως που παρίσταται στο ακροατήριο 
Εφετείου, κακουργιοδικείου πρώτου ή δεύτερου βαθμού και 
στρατοδικείου, ναυτοδικείου ή αεροδικείου, καταβάλλει ένση¬ 
μο δρχ. εκατό (100). 


IV ΕΦΕΤΈίΑΚΗ ΔΙΑΔΙΚΑΣΙΑ & ΑΛΛΕΣ ΕΙΔίΚΕΐ, 
ΠΕΡΙΠΤΩΣΕΙΣ 

1. Σε κάθε κατατιθέμενο εισαγωγικό δικόγραφο, έφεσης 

παοέμβασης ή ανακοίνωσης ή προσεπίκλησης ή κλήσης γ'# 
συζήτηση και σε κάθε δικόγραφο ανεξάρτητα απο το αντι¬ 
κείμενό του, την ονομασία του, τη μορφή και τον τύπο 
του, που απευθύνεται στο Εφετείο, το ύψος του ένσημου 
καθορίζεται σε δραχμές εκατό (100). ; 

2. Επίσης στο αυτό παραπάνω τέλος δρχ. εκατό υποβάλ¬ 
λεται και κάθε γενικά παράσταση δικηγόρου για,συζητηση 
υπόθεσης με τις προτάσεις ή με την αποδεικτική διαδικα¬ 
σία ή για τη δόση όρκου του διαδίκου ενώπιον του Εφε- 

τείου. , 

3. Με το αυτό τέλος των εκατό δρχ. (100), επιβαρύνονται 
τα ένδικα μέσα που. συντάσσει και καταθέτει δικηγόρος 
γενικά κατά αποφάσεων του Εφετείου αλλά και κάθε αί¬ 
τηση γενικά που απευθύνεται σ'αυτό, 

V. ΔΙΟΙΚΗΤΙΚΕΣ ΥΠΟΘΕΣΕΙΣ 

Καταβάλλεται τέλος εξήντα δρχ. (60) για τις εξής υπο¬ 
θέσεις : α) σε κάθε ένσταση ή προσφυγή, δικόγραφο,αντιρ¬ 
ρήσεων ή ανακοπής έφεσης αίτησης υπομνήματος ή κάθε 
άλλης ονομασίας έγγραφο που απευθύνεται σε κάθε μορφής 
και τύπου και βαθμού Διοικητικό Δικαστήριο ή έκδικα- 
στική επιτροπή ενστάσεων, που εδρεύουν στην περιφέρεια 
του Νομού Λέσβου όταν τα δικόγραφα ,αυτά υπογράφον¬ 
ται ή παραδίδονται στο γραμματέα απο δικηγόρο, δόκιμό 
δικηγόρο ή δικολάβο, ; 

β) για κάθε παράσταση και συζητηση στα παραπανω 
διοικητικά δικαστήρια ή τις εκδικαστικές επιτροπές κάθε 
μορφής και τύπου διοικητικής ή φορολογικής υπόθεσης». 

δ) Η παρ. β του άρθρου 13, όπως ισχύει μετά την τρο¬ 
ποποίησή της με το 30/25.1.1983 Π. Δ/γμα (ΦΕΚ 18/ 
4.2.83 τ. Α'), τροποποιείται ως εξής : , 

«β. Το εφάπαξ βοήθημα που χορηγεί το Ταμείο, στα 
μέλη του τα οποία διαγράφονται για τους παραπάνω λ,άγους 
από τα μητρώα του Δικηγορικού Συλλόγου Μυτιλήνης 
ορίζεται από 23.9.83 σε δέκα επτά χιλιάδες τετρακόσιες 
δρχ. (17.400) για κάθε χρόνο συμμετοχής τους στο Ταμείο 
και πραγματικής κατά κύριο λόγο άσκησης της Δικηγορίας. , 

Το συνολικό ποσό του βοηθήματος δεν μπορεί να υπερβει 
τις εξακόσιες εννέα χιλιάδες δραχμές (609.000)». 

Άρθρο Δεύτερο. 

Η ισχύς του παρόντος Π. Δ/τος, όπου δεν ορίζεται άλλως, 
αρχίζει από της δημοσίευσής του στην Εφημερίδα της 
Κυβέρνησης. 

Στην Υφυπουργό Κοιν. Ασφαλίσεων, αναθέτουμε τη δη¬ 
μοσίευση και εκτέλεση του Δ/τος αυτού. 

Αθήνα, 29 Αυγούστου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

